YLTÄKYLLÄINEN ELÄMÄ
Elämä on suhteellista ja olosuhteet ratkaisevat 1/2
Suurin kaikista
Me palvomme Sinua iäti
Kukaan ei voi ottaa paikkaasi
Ja tuoda taivasta maan päälle
Kuninkaani, Kaikkivaltias
Koko maailma on jalkojesi juuressa ikuisesti
Uusi päivä on koittanut
Voitto Pojassa sarastaa
Jeesus, suurin kaikista
Hänen on kaikki valta taivaassa ja maan päällä
Jeesus, suurin kaikista
Me palvomme Sinua iäti
Jeesus, suurin kaikista
Lyötynä ja revittynä
Annoit kaikkesi
Ajattelit minua
Rakkauden ajamana
Maksoit elämälläsi
Jotta minä saan olla vapaa
Olet noussut ylös ja voittanut
Ikuinen toivo jokaiselle
Olet noussut ylös ja voittanut
Ikuinen toivo jokaiselle
Jeesus, suurin kaikista
Hänen on kaikki valta taivaassa ja maan päällä
Jeesus, suurin kaikista
Me palvomme Sinua iäti
Jeesus, suurin kaikista
Hänen on kaikki valta taivaassa ja maan päällä
Jeesus, suurin kaikista
1. Aik. 29:26-31. Se on Vanhassa testamentissa, -
jos et ole avannut sitä vähään aikaan.
Luemme loppusanat kuningas Daavidin elämästä.
"Daavid, Iisain poika, oli hallinnut koko Israelia."
"Hän hallitsi Israelia neljäkymmentä vuotta."
"Hän kuoli korkeassa iässä, elämästä, rikkaudesta" -
"ja kunniasta kyllänsä saaneena."
"Hänen jälkeensä tuli kuninkaaksi hänen poikansa Salomo."
"Daavidin elämän tapahtumat on kirjoitettu näkijä Samuelin," -
"profeetta Naatanin ja tietäjä Gaadin historiassa."
"Niissä kerrotaan hänen kuninkuutensa yksityiskohdista" -
"ja olosuhteista hänen, Israelin ja muiden valtakuntien elämässä" (NIV)
Daavidin elämäkertaa kirjoittamaan -
vaadittiin peräti kolmen eri kirjoittajan panos.
Kaikki kolme olivat Daavidille läheisiä eri tavalla.
Samuel oli koko kansan pappi.
Häntä kutsuttiin näkijäksi, sillä hän oli myös profeetta, -
ennen kuin profeettoja ilmaantui kansan keskuudesta.
Silloin papit ja profeetat toimivat yhdessä.
Samuelilla oli molemmat lahjat ja taidot.
Hän voiteli Daavidin kuninkaaksi omituisessa tilaisuudessa, -
johon Daavidia ei ollut edes kutsuttu.
Hänen isänsä ei nähnyt hänessä johtajan ainesta.
Jumala puuttui asioihin, kuten Hänellä on tapana.
Hän sanoi Samuelin kautta: "Hakekaa poika paimenesta."
"Poika ei näytä teistä kummoiselta ettekä pidä häntä terävänä," -
"mutta hänestä tulee Israelin seuraava kuningas."
"Hänestä tulee Israelin suurin kuningas."
Jumala teki kakarasta suuren kuninkaan.
Luemme hänestä yhä ja laulamme hänen psalmejaan -
tuhansia vuosia myöhemmin.
Myös Naatan sai kirjoittaa Daavidin elämästä.
Naatan oli Daavidin henkilökohtainen profeetta.
Hän oli Daavidin henkilökohtainen neuvonantaja.
Hän oli Daavidin ystävä.
Gaadista emme tiedä paljon.
Hän neuvoi Daavidia sota- asioissa ja strategiassa.
Samuel kirjoitti Daavidista kansakunnan näkökulmasta.
Hän oli kuvassa mukana alusta alkaen.
Naatan oli Daavidin läheinen ystävä ja turva vaikeina aikoina.
Gaad oli Daavidin sotilaallinen neuvonantaja.
Heidän tehtävänsä oli kirjoittaa Daavidin elämäkerta.
Jeesuksesta kirjoittamiseen vaadittiin neljä ihmistä.
Yksi ihminen ei pystyisi kertomaan elämästäsi kaikenkattavasti.
Oletko koskaan ollut muistotilaisuudessa, -
kuunnellut puheenvuoroja poisnukkuneista ja ajatellut: -
"Tuota en tiennytkään."
Meistä kukaan ei tiedä kaikkea toisesta ihmisestä.
Jos vain yksi ihminen olisi kirjoittanut Daavidista, -
näkemys olisi ollut liian yksipuolinen, suppea -
tai se ei olisi tehnyt oikeutta hänen elämälleen.
Daavid ei tweetannut.
Daavidin jokaisesta liikkeestä ei kerrottu.
He kirjoittivat Daavidin elämän kolmesta päävaiheesta.
Kuvittele, millaisia olisivat olleet Daavidin tweettaukset.
Kuinkahan moni olisi seurannut hänen tweettauksiaan?
"Tanssin tänään kalsareissa koko Israelin edessä."
"Vau! Mahtavaa! PS. Vaimo ei riemastunut."
"Taaskaan."
"Löin mieheltä pään irti."
"Kannoin sen kädessäni Jerusalemiin."
"Mikä päivä! Jumala on hyvä."
Kuinkahan moni lukisi seuraavan päivän tweettauksen?
"Keräsin 300 filistealaista esinahkaa."
"Olen aivan poikki, mutta oli kiva päivä."
Tämä on Raamatusta.
Hyppäätte näiden paikkojen yli vastenmielisyyttä tuntien.
Se annettiin ehdoksi Saulin tyttären kädestä.
Saul uskoi, että Daavid saisi surmansa.
Filistealaiset eivät luopuisi esinahoistaan vapaaehtoisesti.
Entäpä tämä: "Vaikeuksia päästä Twitteriin."
"Luolassa, jossa asun, ei ole verkkoa."
"300. päivä: yhä luolassa."
"Seurakunta kasvaa kaikenlaisilla hyypiöillä."
"Velkaantuneet, ahdinkoon joutuneet ja tyytymättömät" -
"tulevat seuraani luolaan."
"En tiedä, onko seurakunnallamme tulevaisuutta."
En tiedä, saavuttaisivatko Daavidin tweetit suosiota.
Hänen elämästään ei kirjattu yksityiskohtia.
On iso työ kirjoittaa jonkun Daavidin kaltaisen elämäkerta.
Daavidin elämästä kerrottiin kolme pääasiaa: -
tapahtumat, yksityiskohdat -
ja olosuhteet, jotka ympäröivät häntä.
Nämä kolme hänelle läheistä henkilöä -
kertoivat tapahtumista, yksityiskohdista ja olosuhteista.
Authorised-käännöksessä jakeessa 30 sanotaan: -
"ajat, jotka vyöryivät hänen ylleen."
Se kuvaa hyvin sitä, että Jumala haluaa senkin tulevan mainituksi -
ihmisen elämäkerrassa.
On odotettavaa, että kerrotaan suurista tapahtumista, -
kuten Goljatin kohtaamisesta, voitelusta, paosta ja voitoista -
eli Daavidin elämän suurista tapahtumista.
Mainitaan yksityiskohtia, kuten uskollinen paimenen työ.
Hän varmisti, että joku huolehti lampaista hänen poissa ollessa.
Hänen elämäkerrassaan mainitaan yksityiskohtia.
Haluan keskittyä tähän kolmanteen seikkaan.
Jumala käski kolmen kirjoittajan kirjoittaa olosuhteista, -
joiden sisällä Daavid toimi.
Tapahtumat ja yksityiskohdat ovat yksi juttu.
Ympäröivät olosuhteet tekevät niistä merkittäviä.
Elämänpiiri sekä kaikki tapahtumat ja tilanteet -
tekevät elämästä erityisen, haastavan, monimutkaisen, -
vaikean ja voittoisan.
Enää ei ole epätavanomaista, -
että Etelä-Afrikassa on musta pääministeri ja presidentti.
Se teki Nelson Mandelan presidenttiydestä ainutlaatuisen.
Hän teki sen, mikä oli vääjäämättä tulossa, -
sillä valkoiset ovat maassa vähemmistönä.
Oli vääjäämätöntä, että Etelä- Afrikka saisi mustan presidentin.
Olosuhteet, jotka vallitsivat Mandelan valtaannousun aikana, -
tekivät Mandelasta ainutlaatuisen.
Mandela on epätavallinen ja harvinainen ihminen.
Historiassa ei ole monta Mandelaa.
Voisimme mainita monia harvinaisia nimiä.
Asiat ovat harvinaisia, koska ne ovat kalliita.
Mandela on harvinainen, koska Mandela on kallisarvoinen.
Hän maksoi hinnan, jota useimmat eivät olisi maksaneet.
Hän antoi anteeksi niille, jotka tekivät väärin häntä kohtaan.
Hän oli valmis muodostamaan hallituksen ja hallitsemaan maata.
Se on harvinaista.
Olosuhteet, joissa Mandela nousi presidentiksi, -
tekivät asiasta harvinaislaatuisen.
Jumala käski Daavidista kirjoittavia miehiä -
kirjoittamaan olosuhteista Daavidin elämässä -
ja Israelin kanssa toimivien kansakuntien elämässä.
Kun Jumala antoi heille tehtäväksi kirjoittaa Daavidin elämästä, -
Hän käski kertoa henkilökohtaisista asioista, -
maanlaajuisista asioista ja maailmanlaajuisista asioista.
Henkilökohtaiset olosuhteet ovat yksi asia.
Muiden ihmisten olosuhteet vaikuttavat myös.
Jos unohtaa niiden vaikutuksen oman elämän kulkuun, -
elämäkerta ei ole tasapainoinen eikä täydellinen.
Elämä ei ole reilua, mutta Jumala on reilu.
Sukupolvien ja vuosisatojen ajan seurakunnissa on opetettu, -
ettei olosuhteilla ole merkitystä.
On käsketty unohtamaan olosuhteet.
Ymmärrän sen, sillä monet olisivat muuten eläneet -
niiden olosuhteiden armoilla, joista he vapautuivat.
On väärin unohtaa olosuhteet kokonaan, -
sillä Jumala käski kirjoittajia muistamaan olosuhteet, -
jotka vallitsivat Daavidin ja kansakuntien elämässä.
Olosuhteet selittävät asioita, joita ei ymmärrettäisi, -
jos tiedettäisiin vain elämän tapahtumista ja yksityiskohdista.
Jumala on kiinnostunut elämäsi olosuhteista.
Jumala ei odota samoja asioita lapselta, -
joka on syntynyt länsimaissa rikkaalle alueelle, -
ja lapselta, joka on syntynyt Nairobin slummissa.
Olosuhteet ovat tärkeitä Jumalalle.
Teistä monet elävät kivuliaissa ja vaikeissa olosuhteissa.
Jotkin olosuhteet ovat jatkuneet jo pitkään.
Jotkut ovat taistelleet sairauden kanssa koko ikänsä.
Jotkut nukkuivat kauneusunet, söivät aamiaista rauhassa -
ja tulivat seurakuntaan hyvällä tuulella.
Jotkut valvoivat itkevän lapsen kanssa koko yön -
eivätkä muista, söivätkö he aamiaista lainkaan.
Elämä on suhteellista.
Kun ajoimme Glendan kanssa moottoripyörällä -
Englannin halki lomalle kohti Etelä-Ranskaa, -
Englannissa satoi.
Aika ajoin sade taukosi.
Ei ollut niin lämmintä ja kaunista kuin tänään.
Aloin iloita kuivista taipaleista.
Asenteeni muuttui. Iloitsin sateettomista taipaleista.
Oli pilvistä ja harmaata. Varusteemme olivat märät, -
mutta iloitsin siitä, ettei tarvinnut ajaa sateessa.
Kaatosade teki minut kiitolliseksi harmaasta ja pilvisestä säästä.
Harmaa ja pilvinen hetki voisi harmittaa kauniilla säällä.
Kaatosade voi saada iloitsemaan harmaasta ja pilvisestä päivästä.
Lumi ja jää voivat saada iloitsemaan sateisesta päivästä.
Elämä on suhteellista.
Jumala on suunnitellut elämän sillä tavalla.
Vauva, joka herää aamulla 7:30, on mahtava -
verrattuna vauvaan, joka herää 5:30.
Elämä on suhteellista.
Jotkut ovat taistelleet vamman kanssa koko ikänsä.
Jollakin on ollut vamma syntymästä tai hyvin varhaisesta iästä saakka.
Se on määritellyt hänen elämäänsä ja olosuhteistaan.
Jumala ymmärtää olosuhteesi.
Kun Hän kirjaa ylös elämääsi, -
Hän ottaa huomioon asioita, joita muut eivät ymmärrä tai tiedä.
Hän ottaa huomioon elämäsi olosuhteet, -
koska elämä on suhteellista.
Ellei käsitä, että jollakulla menee vielä huonommin kuin itsellä, -
elää kateuden, väärinkäsitysten tai virhearvioiden sanelemana.
Jokaisella vanhemmalla on olosuhteet, joita Jumala ymmärtää.
Kun Hän kirjaa ylös elämääsi, Hän sanoo: -
"Pärjäsit hienosti olosuhteiden rajoitukset mukaan lukien."
"Olen ylpeä siitä. Älä sano, ettei elämälläsi ole merkitystä," -
"koska et pystynyt tekemään samoja asioita kuin muut."
Heillä ei ollut samanlaisia olosuhteita kuin sinulla.
On monia pitkäaikaistyöttömiä, eronneita, -
vanhemmuuden ja lasten ongelmien kanssa painivia, -
jotkut rikkaita, toiset köyhiä, jotkut velallisia, -
jotkut terveitä, toiset sairaita. Kaikki on suhteellista.
Kiitos rististä
Vain ristin kautta minulla on voima
Vain veresi minut pelastaa ikuisesti
Elämän lahjalla elän ylistykseksesi
Vain ristin kautta minulla on voima
Vain veresi minut pelastaa ikuisesti
Elämän lahjalla elän ylistykseksesi
Kiitos, kiitos rististä, rististä
Mikäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,93 euroa + pvm) Nordea: 111230-342789 viite: 7744 keräyslupa: 2020/2010/3363
MENKÄÄ KAIKKEEN MAAILMAAN
TEHKÄÄ KAIKISTA KANSOISTA OPETUSLAPSIA
USKOSSA KASVAMASSA
ELÄMÄÄ JAKAMASSA
HUOMISPÄIVÄN JOHTAJIA VOIMAANNUTTAMASSA
TIIMIÄ JA SEURAKUNTAA RAKENTAMASSA
TOIVOA ANTAMASSA
KASVUYMPÄRISTÖ
STRONGER-KONFERENSSI 24.-26.3.2011
Name above all Names on ALM:n uusi ylistyslevy.
Jumala, olet suuri
Jumalani hallitsee. Hänen rakkautensa ei koskaan petä
Studiolevy sisältää ylistystä ja rakkauslauluja Jumalalle.
Olet tosi ensirakkauteni
Levyllä on kymmenen uskontäyteistä voittolaulua.
Nimi ylitse muiden nimien
Levyä voi tilata TV7-kaupasta.
Suomennos: Marianne Tenetz